Asesmel n tugniwin, yemgarad seg unagmay ar wayeḍ am wakken yemgarad ula d isem i asent-fkan, imi yal yiwen d tamuɣli-s ɛleḥsab n teẓri iɣef yessers inadiyen-is. Ma neddem-d deg umedya Joëlle GARDES-TAMINE, ad naf tenna-d deg udlis-is La stylistique : « Di tmussnwin n tesnukyest, tugniwin zemrent ad d-awint ɣef sin n leṣnaf: amezwaru, d tugniwin i icudden ar yimesli d talɣa n wawal, am tmeɣrut... Wis sin, d tid icudden ar taɣult n tseddast, neqqar-asent: tugniwin n unamek »21.